ᱪᱟᱴ

ᱪᱟᱴ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮ ᱟᱥᱚᱞ ᱫᱚ ᱮᱛᱚᱢ ᱥᱤᱧᱚᱛ ᱨᱮ ᱡᱚᱢ ᱟᱱᱟᱜ ᱢᱤᱫ ᱥᱤᱵᱤᱞ ᱱᱟᱥᱛᱟ ᱠᱟᱱᱟ ᱾ ᱪᱟᱴ, ᱦᱤᱸᱫᱤ ᱟᱹᱲᱟᱹ ᱠᱷᱚᱱ ᱦᱟᱛᱟᱣ ᱟᱠᱟᱱᱟ ᱡᱟᱦᱟᱸ ᱫᱚ ᱱᱚᱶᱟ ᱨᱮᱱᱟᱜ ᱢᱮᱱᱮᱛ ᱦᱩᱭᱩᱜ ᱠᱟᱱᱟ ᱪᱟᱠᱷᱟ ᱭᱟᱢ ᱾ ᱥᱤᱧᱚᱛ ᱫᱤᱥᱚᱢ ᱨᱮ ᱪᱟᱴ ᱟᱥᱚᱞ ᱫᱚ ᱦᱚᱨ ᱟᱲᱮ ᱠᱷᱚᱲᱮ ᱴᱷᱮᱞᱟ ᱨᱮ ᱠᱚ ᱟᱠᱨᱤᱝᱟ ᱟᱨ ᱧᱮᱞᱟᱢ ᱥᱟᱱᱟᱢ ᱡᱟᱭᱜᱟ ᱨᱮᱜᱮ ᱥᱟᱱᱟᱢ ᱞᱮᱠᱟᱱ ᱩᱢᱮᱨ ᱨᱮᱱ ᱦᱚᱲ ᱠᱚ ᱱᱚᱶᱟ ᱢᱚᱡᱟ ᱦᱟᱛᱮᱜ ᱠᱚ ᱡᱚᱢ ᱮᱫᱟ ᱾

ᱪᱟᱴ ᱵᱟᱱᱟᱣ ᱟᱥᱚᱞ ᱫᱚ ᱟᱹᱞᱩ ᱴᱤᱠᱤ, ᱜᱳᱞ ᱜᱚᱯᱯᱮ (ᱢᱚᱦᱟᱨᱟᱥᱴᱨᱚ ᱨᱮ ᱫᱟᱜ ᱯᱩᱨᱤ), ᱯᱟᱯᱲᱤ, ᱵᱷᱚᱞᱞᱮ, ᱥᱮᱣ ᱯᱩᱨᱤ, ᱫᱟᱹᱞ ᱨᱮᱱᱟᱜ ᱞᱟᱰᱩ, ᱨᱟᱡᱽ ᱠᱚᱪᱳᱲᱤ, ᱞᱚᱪᱷᱟ ᱴᱚᱠᱨᱤ,ᱛᱟᱞᱟᱣ ᱟᱠᱟᱱ ᱟᱹᱞᱩ ᱮᱢᱟᱱ ᱠᱟ ᱦᱩᱭᱩᱜ ᱠᱟᱱᱟ ᱾

ᱱᱚᱶᱟ ᱠᱷᱟᱱ ᱮᱴᱟᱜ ᱜᱮᱫ ᱟᱠᱟᱱ ᱡᱚ ᱟᱠᱟᱱ ᱪᱟᱴ ᱨᱮᱱᱟᱜ ᱢᱮᱱᱛᱮ ᱦᱚᱸ ᱠᱚ ᱡᱚᱢ ᱮᱫ ᱜᱮᱭᱟ ᱾

ᱪᱟᱴ ᱵᱟᱱᱟᱣ ᱨᱮ ᱟᱥᱚᱞ ᱨᱩᱯ ᱫᱚ ᱟᱹᱞᱩ, ᱵᱮᱥᱚᱱ, ᱫᱟᱦᱤ, ᱢᱟᱥᱟᱞᱟ, ᱵᱮᱞᱟᱛᱤ, ᱯᱮᱭᱟᱡᱽ, ᱟᱨ ᱪᱟᱴᱱᱤ ᱮᱢᱟᱱ ᱠᱚ ᱱᱚᱶᱟ ᱨᱮ ᱞᱟᱜᱟᱜ ᱠᱟᱱᱟ ᱾

ᱯᱟᱯᱲᱤ ᱪᱟᱴ ᱯᱟᱯᱲᱤ ᱪᱟᱴ ᱵᱟᱱᱟᱣ ᱨᱮᱱᱟᱜ ᱦᱚᱨᱟ - ᱪᱟᱴ ᱱᱟᱜᱟᱢ ᱠᱷᱚᱱ ᱯᱟᱯᱲᱤ, ᱦᱮᱰᱮᱡ ᱟᱹᱞᱩ, ᱵᱮᱞᱟᱛᱤ, ᱯᱮᱭᱟᱡᱽ, ᱢᱟᱴᱟᱨ ᱫᱟᱦᱤ ᱟᱨ ᱫᱷᱟᱱᱤᱭᱟ ᱨᱮᱱᱟᱜ ᱪᱟᱴᱱᱤ ᱫᱚ ᱨᱤᱡ ᱢᱮᱥᱟ ᱠᱟᱛᱮ ᱵᱟᱱᱟᱣ ᱦᱩᱭᱩᱜ ᱠᱟᱱᱟ, ᱱᱚᱶᱟ ᱨᱮᱱᱟᱜ ᱥᱤᱵᱤᱞ ᱢᱟᱥᱟᱞᱟ ᱟᱨ ᱥᱮᱵᱽ ᱛᱮᱠᱚ ᱥᱟᱡᱟᱣ ᱮᱫᱟ ᱾ ᱱᱚᱶᱟ ᱨᱮᱱᱟᱜ ᱥᱤᱵᱤᱞ ᱠᱷᱚᱴ, ᱦᱮᱲᱮᱢ ᱟᱨ ᱦᱟᱲᱦᱟᱜ ᱜᱮ ᱛᱟᱦᱮᱱ ᱠᱟᱱᱟ ᱾

ᱫᱟᱦᱤ ᱥᱟᱶᱛᱮ ᱟᱭᱢᱟ ᱜᱟᱱ ᱡᱤᱱᱤᱥ ᱵᱟᱱᱟᱣᱜ ᱠᱟᱱᱟ, ᱜᱮᱫ ᱟᱠᱟᱱ ᱯᱮᱭᱟᱡᱽ ᱟᱨ ᱫᱷᱟᱱᱤᱭᱟ, ᱥᱮᱵᱽ (ᱱᱟᱱᱦᱟ ᱨᱚᱦᱚᱲ ᱥᱟᱥᱟᱝ ᱵᱩᱞᱩᱝ ᱥᱩᱭ), ᱟᱨ ᱪᱟᱴ ᱢᱟᱥᱟᱞᱟ, ᱧᱮᱞ ᱛᱮᱫᱚ ᱟᱢᱪᱩᱨ (ᱨᱚᱦᱚᱲ ᱩᱞ ᱯᱟᱰᱚᱨ), ᱡᱤᱨᱟ, ᱠᱟᱞᱟ ᱵᱩᱞᱩᱝ (ᱦᱤᱢᱟᱞᱭᱚᱱ ᱵᱽᱞᱮᱠ ᱨᱚᱠ ᱵᱩᱞᱩᱝ), ᱫᱷᱟᱱᱤᱭᱟ, ᱨᱚᱦᱚᱲ ᱟᱫᱤ, ᱵᱩᱞᱩᱜ, ᱦᱮᱸᱫᱮ ᱢᱟᱨᱤᱪ ᱟᱨ ᱟᱨᱟᱜ ᱢᱟᱨᱤᱪ ᱨᱮᱱᱟᱜ ᱢᱮᱥᱟ ᱠᱟᱛᱮᱜ ᱵᱟᱱᱟᱜ ᱠᱟᱱᱟ ᱾ ᱚᱱᱠᱟ ᱜᱮ ᱟᱭᱢᱟ ᱜᱟᱱ ᱢᱮᱱᱟᱜ ᱢᱤᱫ ᱠᱟᱹᱴᱤᱡ ᱧᱚᱜ ᱟᱢᱟᱱ ᱨᱮᱱᱟᱜ ᱯᱞᱮᱴ ᱥᱮ ᱠᱟᱭᱨᱟ ᱥᱟᱠᱟᱢ  ᱠᱚ ᱥᱟᱶ  ᱡᱚᱲ ᱟᱨ ᱦᱟᱹᱴᱤᱝ ᱦᱩᱭᱩᱜ ᱠᱟᱱᱟ, ᱡᱟᱦᱟᱸ ᱫᱚ ᱨᱚᱦᱚᱲ ᱟᱨ ᱰᱩᱵᱽᱦᱤᱜ ᱨᱮ ᱠᱚ ᱵᱟᱱᱟᱣᱟ ᱾

ᱥᱟᱹᱠᱷᱭᱟᱹᱛ